cyanic-selkie/wikianc huggingface dataset:
নেপাল বাংলাদেশ ব্যাংক
নেপাল বাংলাদেশ ব্যাংক লিমিটেড ( नेपाल बाङ्लादेश बैंक ) NBB (নামেও পরিচিত एन.बी.बी.   ) বা এনবি ব্যাংক নেপালের একটি সরকারী মালিকানাধীন বাণিজ্যিক ব্যাংক।
নেপাল বাংলাদেশ ব্যাংক লিঃ প্রতিষ্ঠিত হয়েছিল ১৯৯৪ সালের জুনে। ২৪০ মিলিয়ন রুপি মূলধন নিয়ে ব্যংকটি যাত্রা শুরু করেছিল। যেখানে  যুগ্ম উদ্যোগী ব্যাংক হিসাবে   আইএফআইসি ব্যাংক ব্যাংক লি বাংলাদেশ  এর সাথে ৬০ মিলিয়ন রুপির পরিশোধিত মূলধনের চুক্তি হয়েছিল। এর সদর দফতরটি কমলাদি -২৮, কাঠমান্ডুতে অবস্থিত। ব্যাংকটির ৮১ টি শাখা, ৬টি বর্ধিত কাউন্টার, ৫ টি শাখাবিহীন ব্যাংকিং এবং ৬০টি এটিএম টার্মিনাল রয়েছে।
এনবি ব্যাংক ই-ব্যাংকিং এবং মোবাইল ব্যাংকিংয়ের মাধ্যমেও ব্যাংকিং পরিষেবা প্রদান করে। যা এনবিবিএল স্মার্ট নামে পরিচিত। সম্প্রতি, ব্যাংকটি তার গ্রাহকদের ডিজিটাল অর্থ প্রদানের সুবিধার্থে নেপালে খল্টি ডিজিটাল ওয়ালেটের সাথে একটি চুক্তি করেছে।
ইতিহাস
বর্তমানে এনবি ব্যাংকের পরিচালনা পর্ষদ হলেন:
সুখোই সু-৩০ এমকেআই
সুখোই সু-৩০ এমকেআই (ন্যাটো'র প্রতিবেদনে নাম: ফ্ল্যাঙ্কার-এইচ) রাশিয়ার সুখোই দ্বারা উদ্ভাবিত এবং অনুমতিপত্রের অধীনে ভারতীয় বিমানবাহিনীর (আইএএফ) জন্য ভারতের হিন্দুস্তান অ্যারোনটিক্স লিমিটেডের দ্বারা নির্মিত একটি দ্বি-ইঞ্জিন বিশিষ্ট বহুমুখী বায়ু শ্রেষ্ঠ যুদ্ধবিমান। যুদ্ধবিমানটি সুখোই সু-৩০ এর একটি রূপ এবং এটি একটি ভারী, সমস্ত আবহাওয়ায় উপযোগী ও দূরপাল্লার যুদ্ধবিমান।
ভারত ২০০০ সালে রাশিয়ার সাথে ১৪০ টি এস-৩০ যুদ্ধবিমান তৈরির জন্য একটি চুক্তি স্বাক্ষর করার পরে বিকল্পটির উন্নয়ন শুরু হয়। প্রথম রাশিয়ার তৈরি সু-৩০ এমকেআই রূপটি ২০০২ সালে ভারতীয় বিমানবাহিনীতে গৃহীত হয়, যখন ভারতে একত্রিত প্রথম এস-৩০ এমকেআই ২০০৪ সালে আইএএফ-এর বহরে প্রবেশ করে। ২০২০ সালের জানুয়ারী অনুযায়ী আইএএফ-র প্রায় ২৬০ টি সু-৩০ এমকেআই রয়েছে। সু-৩০ এমকেআই ২০২০ সালে এবং তারও পরে ভারতীয় বিমানবাহিনীর যুদ্ধবিমান বহরের মেরুদন্ড গঠন করবে বলে আশা করা হচ্ছে।
বিমানটি ভারতীয় নির্দিষ্টকরণের জন্য উপযোগী এবং ভারতীয় ব্যবস্থা ও এভায়োনিক্স পাশাপাশি ফরাসি ও ইসরায়েল উপ-ব্যবস্থাগুলিকে সংহত করে। এটি সুখোই সু-৩৫ এর মতো দক্ষ, যার সাথে এটি অনেকগুলি বৈশিষ্ট্য ও উপাদানগুলি ভাগ করে থাকে।
উৎস এবং অধিগ্রহণ
১৯৯৫ সালে রাশিয়ার সুখোই কর্পোরেশন সু-৩০ এমকেআই এর নকশা করে এবং অনুমতিপত্রের অধীনে ভারতীয় বিমানবাহিনীর জন্য ভারতের হিন্দুস্তান অ্যারোনটিক্স লিমিটেডের (এইচএল) দ্বারা নির্মিত হয়। সু-৩০ এমকেআই সুখোই সু-২৭ থেকে উদ্ভূত এবং সু-৩৪০ ডেমনস্ট্রেটর ও সু-৩০ অনূক্রম থেকে প্রযুক্তির সংমিশ্রণ রয়েছে,  যা সু-৩০ এমকে ও চীনা সু-৩০ এমকেকে/এমকে২ এর চেয়ে বেশি উন্নত।
এদিমিলসন ফের্নান্দেস
২০১৬ সালে, এদিমিলসন সুইজারল্যান্ড অনূর্ধ্ব-২১ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। একই বছরে তিনি সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ১৪ ম্যাচে ১টি গোল করেছেন। তিনি সুইজারল্যান্ডের হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন।
প্রারম্ভিক জীবন
এদিমিলসন ফের্নান্দেস রিবেইরো ১৯৯৬ সালের ১৫ই এপ্রিল তারিখে সুইজারল্যান্ডের সিয়নে জন্মগ্রহণ করেছেন এবং সেখানেই তার শৈশব অতিবাহিত করেছেন।
মার্টিন চেলফি
থাম্ব|258x258পিক্সেল|স্টকহোমে সুইডিশ একাডেমি অব সায়েন্সে এক সংবাদ সম্মেলনে নোবেল পুরস্কার বিজয়ী পল ক্রুগম্যান, রজার সিয়েন, মার্টিন চালফি, ওসামু শিমোমুরা, মাকোটো কোবায়াশি এবং তোশিহিদ মাসুকওয়া, ২০০৮ মার্টিন লী চেলফি একজন মার্কিন বিজ্ঞানী। তিনি কলাম্বিয়া বিশ্ববিদ্যালয়ের বায়োলজিক্যাল সায়েন্সেস এর একজন অধ্যাপক। তিনি ২০০৮ সালে রসায়নে নোবেল পুরস্কার পুরস্কার লাভ করেন।
জীবনী
চেলফির শৈশব কাটে শিকাগোতে। তিনি ১৯৭৭ সালে হার্ভার্ড বিশ্ববিদ্যালয় থেকে পিএইচডি ডিগ্রি লাভ করেন।
ইউনিলিভারের ব্র্যান্ডের তালিকা
এটি ব্রিটিশ বহুজাতিক ভোগ্যপণ্য কোম্পানি ইউনিলিভারের মালিকানাধীন ব্র্যান্ডগুলোর একটি তালিকা।
দ্বারকা সেক্টর ১০ মেট্রো স্টেশন
দ্বারকা সেক্টর ১০ মেট্রো স্টেশন (বা পিএনবি দ্বারকা সেক্টর ১০ স্পন্সর) দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের দ্বারকা সেক্টর ১০-তে অবস্থিত উত্তোলিত মেট্রো স্টেশন। ২০০৬ সালের ১লা এপ্রিল তারিখে এটি সাধারণ মানুষের ব্যবহারের জন্য চালু করে দেওয়া হয়।
সংযোগ
নিকটবর্তী বাস স্টপগুলি থেকে দিল্লি পরিবহন নিগমের ৭২৮এ, ৭২৮ই, ৭৭০বি, ৭৭৫এ, ৮৪০এসটিএল বাস পরিষেবা চালু রয়েছে।
পাকিস্তানে রাজতন্ত্র
পাকিস্তানে রাজতন্ত্র দ্বারা ১৯৪৭ থেকে ১৯৫৬ সাল পর্যন্ত সময়ের পাকিস্তান অধিরাজ্যের সময়কে বোঝানো হয়। পাকিস্তান কমনওয়েলথের ভেতরে সার্বভৌমত্ব ভোগ করত। সম্রাটের প্রতিনিধি হিসেবে পাকিস্তানের গভর্নর জেনারেল সাংবিধানিক দায়িত্ব পালন করতেন। ১৭০১ সালের অ্যাক্ট অব সেটলমেন্ট ১৭০১ দ্বারা রাজকীয় উত্তরাধিকার নিয়ন্ত্রিত হত।
১৯৫৬ সালের ২৩ মার্চ রাজতন্ত্র বিলুপ্ত করা হয়। এসময় পাকিস্তানকে কমনওয়েলথের একটি প্রজাতন্ত্র ঘোষণা করা হয়। ১৯৭২ সালে পাকিস্তান প্রাক্তন পূর্ব পাকিস্তান ইস্যুতে কমনওয়েলথ ত্যাগ করে এবং ১৯৮৯ সালে পুনরায় ফিরে আসে। এছাড়া ১৮ অক্টোবর ১৯৯৯ থেকে ২২ মে ২০০৪ পর্যন্ত এবং ২২ নভেম্বর ২০০৭ থেকে ২২ মে ২০০৮ পর্যন্ত দুইবার পাকিস্তানের কমনওয়েলথ সদস্যপদ স্থগিত ছিল।
ইতিহাস
ভারত স্বাধীনতা আইন ১৯৪৭ অনুযায়ী পাকিস্তান অধিরাজ্য গঠিত হয়। এর আগে পাকিস্তান ব্রিটিশ ভারতের অংশ ছিল। ১৯৫৬ সালে নতুন সংবিধান গৃহীত হলে রাজতন্ত্র বিলুপ্ত করা হয়।
সফর
রাজতন্ত্র বিলুপ্ত হওয়ার পর ১৯৬১ ও ১৯৯৭ সালে রাণী ও ডিউক অব এডিনবার্গ পাকিস্তান ভ্রমণ করেন।
জন রবিনসন পিয়ার্স
জন রবিনসন পিয়ার্স একজন মার্কিন প্রকৌশলী।
জীবনী
পিয়ার্স ক্যালটেক থেকে ১৯৩৩ সালে তড়িৎ প্রকৌশলে ব্যাচেলর্স, ১৯৩৪ সালে মাস্টার্স এবং ১৯৩৬ সালে পিএইচডি ডিগ্রি অর্জন করেন। তিনি ১৯৭১ সালে ক্যালটেকে অধ্যাপক হিসেবে যোগদান করেন। তিনি ৯০টি প্যাটেন্টের অধিকারী।
বায়ত আল-সিন্নারি
বায়ত আল-সিন্নারি (Bayt al-Sinnari, بي السنارى) মিশরের রাজধানী কায়রোতে অবস্থিত মধ্যযুগীয় অবশিষ্ট বুর্জোয়া প্রাসাদগুলির মধ্যে একটি। বিবলিওথেকা আলেকজান্দ্রিনা কতৃর্ক পরিচালিত এই প্রাসাদটি পুনরুদ্ধারের পরে একটি গুরুত্বপূর্ণ সাংস্কৃতিক কেন্দ্রে পরিণত হয়েছে।
ইতিহাস
বাম|থাম্ব|150x150পিক্সেল| পাথরের ভাস্কর্য দরজা থাম্ব| সুন্দর মাশরাবিয়্যা বায়ত আল-সিন্নারি ১৭৯৪ সালে ইব্রাহিম কাটখুদা আল-সিনারি কতৃর্ক নির্মিত হয়েছিল, যার উপাধি সেনার শহরকে নির্দেশ করে। নেপোলিয়ন বোনাপার্টের সাথে মিশর অভিযানে যাওয়া বিজ্ঞান ও শিল্প কমিটির সদস্যদের থাকার জন্য ১৭৯৮ সালে ফরাসিরা প্রাসাদটি বাজেয়াপ্ত করে এবং এটিকে একটি বসবাসের বাড়ী ও ইনস্টিটিউটে পরিনত করে। এর লক্ষ্য ছিল মিশরের একটি পদ্ধতিগত অধ্যয়ন পরিচালনা করা, যেটি পরবর্তীতে বিখ্যাত ডেসক্রিপশন দে ল'ইজিপ্টে-এ প্রকাশিত হয়েছিল। গ্যাসপার্ড মঙ্গে ছিলেন নেপোলিয়ন বোনাপার্ট-এর ডেপুটি এবং জোসেফ ফুরিয়ার সেক্রেটারি। ১৮০১ সালে ফরাসি অভিযান সমাপ্তির সাথে ইনস্টিটিউটটিও বন্ধ হয়ে যায়।
১৯১৭ থেকে ১৯৩৩ পর্যন্ত বায়ত-আল সিন্নারি একটি ব্যক্তিগত নেপোলিয়ন যাদুঘর হিসেবে ব্যবহৃত হয়েছে। ১৯৯২ সালের কায়রো ভূমিকম্পের পর প্রাসাদটি পুনঃনির্মাণ করা হয়। ফ্রান্স, মিশর এবং ইউনেস্কো প্রাসাদটি পুনঃনির্মানে সহযোগিতা করেছিল। বর্তমানে প্রাসাদটি একটি গুরুত্বপূর্ণ সাংস্কৃতিক কেন্দ্র হিসেবে পরিচিত।
স্থাপত্য
বায়ত আল-সিন্নারি দুটি স্বতন্ত্র অংশ নিয়ে গঠিত: পশ্চিম দিকের পুরোটা অভ্যর্থনা এলাকাসহ নিচতলা। দ্বিতীয় তলায় মাশরাবিয়্যের সাথে চমৎকার কাঠের কাজ করা ব্যাক্তিগত অ্যাপার্টমেন্টে এবং একটি ছোট হাম্মাম। প্রাসাদটিতে একটি মার্বেল ফোয়ারা কেন্দ্রিক অভ্যন্তরীণ আদালত রয়েছে।
স্টানফোর্ড মুর
স্টানফোর্ড মুর একজন মার্কিন প্রাণরসায়নবিদ। তিনি ১৯৭২ সালে রসায়নে নোবেল পুরস্কার লাভ করেন। তিনি ১৯৩৫ সালে ভ্যান্ডারবিল্ট বিশ্ববিদ্যালয় থেকে গ্র্যাজুয়েট হন। তিনি ১৯৩৮ সালে ইউনিভার্সিটি অব উইসকনসিন,ম্যাডিসন থেকে ডক্টরেট ডিগ্রি লাভ করেন। তিনি তার কর্মজীবনের প্রায় পুরো সময়টাই রকফেলার বিশ্ববিদ্যালয় এ কাটান।
ইসলামভীতি ও বর্ণবাদের বিরুদ্ধে ফোরাম
ইসলামভীতি ও বর্ণবাদের বিরুদ্ধে ফোরাম (Forum Against Islamophobia and Racism) (এফএআইআর) ছিলো লন্ডন-ভিত্তিক একটি মুসলিম অ্যাডভোকেসি অ্যান্ড লবিং গ্রুপ যা ইসলামফোবিয়া এবং বর্ণবাদের ফর্মে বৈষম্যের বিরুদ্ধে প্রচারণা চালায়। এটি ২০০১ সালে ইসলাম ও মুসলমানদের মিডিয়া কভারেজ পর্যবেক্ষণ করার লক্ষ্যে স্বাধীন দাতব্য সংস্থা হিসেবে প্রতিষ্ঠিত হয়েছিল যার উদ্দেশ্য ছিল ইসলাম এবং মুসলমানদের মিডিয়া কভারেজ পর্যবেক্ষণ করা ও মিডিয়া সংস্থাগুলির সাথে ইসলামোফোবিয়ার চ্যালেঞ্জিং উদাহরণ নিয়ে আলাপচারিতা করা। ২০০০ সালে গঠিত সংস্থাটি যুক্তরাজ্যে ইসলামোফোবিয়া সম্পর্কিত অসংখ্য প্রকাশনা তৈরি করেছে।  নাভিদ আখতার এবং সমর মাশাদি এর পরিচালক ছিলেন।
ওলা ক্যাব
ওলা ক্যাব (OLΛ হিসাবে শৈলীকৃত) হলো এএনআই টেকনোলজিস প্রাইভেট লিমিটেড দ্বারা নির্মিত একটি ভারতীয় অনলাইন পরিবহন নেটওয়ার্ক কোম্পানী। ২০১৮ সালের সেপ্টেম্বরে ওলার মূল্যছিল প্রায় $৪ বিলিয়ন মার্কিন ডলার।
২০১৮ খ্রিষ্টাব্দের জানুয়ারিতে ওলা তার প্রথম বিদেশী বাজার অস্ট্রেলিয়া এবং সেপ্টেম্বর ২০১৮ খ্রিষ্টাব্দে নিউ জিল্যান্ডে অনলাইন গাড়ি পরিষেবায় যুক্ত হয়েছিল। এটি যুক্তরাজ্যেও উপস্থিত রয়েছে।
ইতিহাস
২০১৪ সালের মার্চে ওলা ক্যাব প্রায় ১,৩৯৪ কোটি মার্কিন ডলার (২০০ মিলিয়ন মার্কিন ডলার) এর দ্বারা বেঙ্গালুরু ভিত্তিক ট্যাক্সি পরিষেবা ট্যাক্সিফরসিওর অর্জন করেছিল। ২৫ জুন ২০১৫ সাল থেকে ওলা ব্যবহারকারীরা ওলা মোবাইল অ্যাপ্লিকেশনের মাধ্যমে টিএফএস ক্যাবগুলিতে প্রবেশ করে। ২০১৫ সালের নভেম্বরে ওলা একটি গোপন যোগফলের জন্য জিওট্যাগ, ট্রিপ প্ল্যানিং অ্যাপ্লিকেশন কোম্পানি অর্জন করেছিলেন।
২০১৭ সালের ডিসেম্বরে ওলা ভারতের ফুডপান্ডার ব্যবসাকে অধিগ্রহণ করেছিলেন। ২০১৮ সালের এপ্রিলে ওলা একটি পাবলিক ট্রান্সপোর্ট টিকিট অ্যাপ্লিকেশন রিড্লার (পূর্বে ট্রাফল)- এর সাথে তার দ্বিতীয় অধিগ্রহণ করে।
২০১৮ সালের ডিসেম্বর মাসে, ওলা স্কুটার ভাড়াদেওয়ার স্টার্টআপ সংস্থা ভোগোতে ১০০ মিলিয়ন ডলার বিনিয়োগ করেছিল। এই বছরের গোড়ার দিকে ওলা ভোগোতে ধারাবাহিক ভাবে অর্থ প্রদান করেছিল।
পরিষেবা
ওলা বিভিন্ন ধরনের সেবা প্রদান করে, যা অর্থনৈতিক থেকে শুরু করে বিলাসিতা ভ্রমণের পর্যন্ত। ক্যাবগুলি একটি মোবাইল অ্যাপের মাধ্যমে এবং তাদের ওয়েবসাইটের মাধ্যমে সংরক্ষিত থাকে এবং পরিষেবাটি ওলা অর্থের সাথে নগদ এবং নগদহীন অর্থ প্রদান উভয়ই গ্রহণ করে। এটি প্রতিদিন ১৫,০০,০০০ টির বেশি গড় বুকিংয়ের দাবি করে এবং ভারতে ৬০% বাজার সংস্থাটির অধিনে রয়েছে।
প্রকৃত ভূমি অবস্থান রেখা
প্রকৃত ভূমি অবস্থান রেখা (Actual Ground Position Line) ভারত ও পাকিস্তানের মধ্যে সিয়াচেন হিমবাহ অঞ্চলে অবস্থিত সীমান্ত রেখা। এই রেখা নিয়ন্ত্রণ রেখার সবচেয়ে উত্তর বিন্দু থেকে পশ্চিম ইন্দিরা টোল অব্দি অবস্থিত।
ইতিহাস
পাকিস্তানি সেনাবাহিনী সিয়াচেন হিমবাহ ও সালতোরো পর্বতশ্রেণী অধিকার করে নেবে এই আশঙ্কায় ১৯৮৪ খ্রিষ্টাব্দে এই অঞ্চলটি ভারত অপারেশন মেঘদূতের মাধ্যমে নিজেদের সামরিক দখলে নিয়ে আসে। তারপর থেকে ভারতীয় সেনাবাহিনী সালতোরো পর্বতশ্রেণী নিজেদের দখলে রেখেছে।
অবস্থান
পশ্চিম ইন্দিরা টোল থেকে এই রেখা সালতোরো পর্বতশ্রেণীর মধ্যে দিয়ে সিয়া গিরিবর্ত্ম, সালতোরো কাংরি -১ পর্বত, বাইলাফন্ড গিরিবর্ত্ম, কে ১২ পর্বত, গ্যোং গিরিবর্ত্ম ও এনজে ৯৮৪২ ওপর দিয়ে গেছে। সালতোরো পর্বতশ্রেণীর ৭০০০ মিটারের চেয়ে উঁচু পার্বত্য মালভূমি ভারতীয় সেনাবাহিনী নিজেদের দখলে রেখেছে, যাতে পাকিস্তানি সেনাবাহিনী সালতোরো পর্বতশ্রেণী পর্বতারোহণ করে ভারতীয় ভূখন্ডে প্রবেশ করতে না পারে।
নৈশক্লাব
একটি নৈশক্লাব হলো এমন একটি ক্লাব যা সংগীত বা বিনোদনের স্থান বা বার যেটি গভীর রাত অবধি পরিচালিত হয়। একটি নৈশক্লাব সাধারণ ক্লাব থেকে আলাদা কারণ এখানে লাইভ মিউজিক, এক বা একাধিক ডান্স ফ্লোর, ডিজে বুথ ইত্যাদি অন্তর্ভুক্তির মাধ্যমে সাধারণ ক্লাব,পাব বা টাউনগুলো থেকে আলাদা করা হয়। বর্তমানে নাইটক্লাবগুলোতে বিশেষ সেলিব্রেটি বা ঊর্ধ্বতন কর্মকতা বা ব্যাবসায়ীদের জন্য ভি.আই.পি অঞ্চল অন্তর্ভুক্ত করতে দেখা যায়। কিছু কিছু নৈশক্লাব তাদের নিজস্ব ড্রেস কোড ছাড়া ইনফর্মাল পোশাক বা গ্যাংভুক্ত লোকদের তাদের নৈশক্লাবে ঢুকার অনুমতি দেয় না। একটি নৈশক্লাবের ব্যস্ততম রাত হল শুক্রবার এবং শনিবার। বেশীরভাগ নৈশক্লাব তাদের ডিজে বারে ঘরোয়া গান বা হিপহপ গান বাজিয়ে থাকে। বেশীরভাগ নৈশক্লাব কোন একটি নির্দিষ্ট ধাচের সংগীতকে কেন্দ্র করে গানগুলি বাজিয়ে থাকে। অনেক ক্লাব সপ্তাহের বিভিন্ন দিনে পুনরাবৃত্তি ক্লাব নাইট থাকে। বেশিরভাগ ক্লাব নাইট বিশেষ ঘরানা বা শব্দকে কেন্দ্র করে ব্র্যান্ডিং করে থাকে।
ইতিহাস
যুক্তরাষ্ট্রের, নিউইয়র্ক ক্রমবর্ধমান পর্যটন এবং বিনোদনের জাতীয় রাজধানীতে পরিণত হয়েছিল। উচ্চতর দর্শনার্থীদের জন্য গ্র্যান্ড হোটেলগুলি নির্মিত হয়েছিল। এই অর্ধ শতাব্দীতে নিউইয়র্কের থিয়েটার ডিসট্রিক্ট ধীরে ধীরে উত্তর দিকে সরানো হয়েছিল, বওয়ারি আপ ব্রডওয়ে থেকে ইউনিয়ন স্কোয়ার এবং ম্যাডিসন স্কোয়ার হয়ে ১৯ শতকের শেষদিকে টাইমস স্কয়ারের আশেপাশে স্থির হয়েছিল। ব্রডওয়ে তারকাদের মধ্যে ছিলেন এডউইন বুথ এবং লিলিয়ান রাসেল । পতিতাদের বিভিন্ন ধরনের মক্কেল যেমন ছুটিতে থাকা নাবিক থেকে শুরু করে প্লেবয়দের কাছে সরবরাহ করা হতো।
টোটো ভাষা
টোটো ভাষা হল ভারত-ভুটান সীমান্ত এলাকার পশ্চিমবঙ্গ রাজ্যের আলিপুরদুয়ার জেলার  শুভপাড়া, ধুনচিপাড়া ও পঞ্চায়েত পাড়ায় বসবাসকারী  টোটো  উপজাতির কথ্য ভাষা। সামার ইনস্টিটিউট অফ লিঙ্গুয়েস্টের অস্ট্রেলিয়ান ভাষাবিদ টোবি অ্যান্ডারসনের মতে ভাষাটি সিনো-তিবেতিয়ান  তথা চীনা-তিব্বতি ভাষাসমূহ বা ইন্দো-বর্মান ভাষা পরিবারের একটি অংশ।
পশ্চিমবঙ্গ তো বটেই, সারা ভারতে বিপন্নপ্রায় ভাষাগুলির মধ্যে ছিল টোটো ভাষা। ২০০৯ খ্রিস্টাব্দে ইউনেস্কো ভাষাটিকে বিলুপ্তপ্রায়ের তকমা দেয়। ২০১৪ খ্রিস্টাব্দে আনুমানিক ১,৪১১ জন পশ্চিমবঙ্গে টোটো ভাষায় কথা বলেন৷ বেশিরভাগ টোটো পরিবারের বাড়িতে এই ভাষা ব্যবহার করলেও,ছাত্র ছাত্রীদের বিদ্যালয়ের পড়াশোনা বাংলা ভাষাতেই চলে।
টোটো উপজাতিদের অন্যতম ধনীরাম টোটো বাল্যকালে পড়াশোনা শুরু করতে গিয়ে দেখেন তার মাতৃভাষায় লেখাপড়ার কোন সুযোগ নেই, কোন হরফ বা বর্ণমালাই নেই।
লিখন পদ্ধতি
২০০৫ খ্রিস্টাব্দে ধনীরাম টোটো টোটো ভাষার স্ক্রিপ্ট ও হরফ তৈরির প্রয়াসে লিপ্ত হন। কিন্তু প্রশিক্ষিত ভাষাবিদ না হওয়ায়, ধ্বনির সঙ্গে শব্দ মেলাতে এবং সেই অনুযায়ী লিপি তৈরিতে প্রথম দিকে সমস্যার সম্মুখীন হন। অস্ট্রেলিয়ান ভাষাবিদ টোবি অ্যান্ডারসনের অনুপ্রেরণা ও সহযোগিতায় পরবর্তী দীর্ঘ ১০ বছর ধরে চেষ্টা করেছেন। শেষে ২০১৫ খ্রিস্টাব্দের ২২ শে মে তার হাত ধরেই প্রকাশ পায় টোটো ভাষার সম্পূর্ণ বর্ণমালা। ২২টি ব্যঞ্জনবর্ণ, ৯টি স্বরবর্ণ এবং ৬টি ডিফথং সহ মোট ৩৭টি লিপি নিয়ে তৈরি হয় টোটো ভাষার বর্ণমালা। তাছাড়া টোটো ভাষার শব্দ, শব্দের অর্থ এবং ধ্বনির বিবর্তন নিয়ে একটি শব্দভাণ্ডারের সম্পাদনা করেছেন তিনি। ইতিমধ্যেই আন্তর্জাতিক স্বীকৃতি অর্থাৎ, আইএসও কোড-ও পেয়েছে টোটো লিপি।( ISO 15924 Code/Key Toto/294)
টোটো বর্ণমালাটির ১৪.১ সংস্করণ ২০২১ খ্রিস্টাব্দে তথ্য প্রযুক্তির ইউনিকোড  স্ট্যান্ডার্ডে যুক্ত হয়। হয়েছিল।
টোটোর ইউনিকোড ব্লকটি হল U+1E290–U+1E2BF
থিওফিল গতিয়ে
পিয়েরে জুল থিওফিল গতিয়ে (,  ; ৩০ আগস্ট ১৮১১ - ২৩ অক্টোবর ১৮৭২) ছিলেন একজন ফরাসি কবি, নাট্যকার, ঔপন্যাসিক, সাংবাদিক এবং শিল্প ও সাহিত্য সমালোচক ।
রোমান্টিসিজমের প্রবল রক্ষক হলেও, গোতিয়ে’র কাজকে শ্রেণীবদ্ধ করা কঠিন এবং পরবর্তী অনেক সাহিত্যিক ঐতিহ্য যেমন পার্নাশিয়ানিজম, সিম্বলিজম, অবক্ষয় এবং আধুনিকতার জন্য তিনি এক রেফারেন্স হিসাবে চিহ্নিত। তিনি বালজাক, বোদলেয়ার, গনকোর্ট ভাইয়েরা, ফ্লোবের, পাউন্ড, এলিয়ট, জেমস, প্রুস্ট এবং ওয়াইল্ডের মতো বৈচিত্র্যময় লেখকদের দ্বারা ব্যাপকভাবে সম্মানিত ছিলেন।
ডোনাল্ড আগু
ডোনাল্ড আগু একজন অবসরপ্রাপ্ত নাইজেরিয়ান ফুটবল খেলোয়াড়। তার জন্ম ১৯ ডিসেম্বর ১৯৭৫ সালে। আবাহনী লিমিটেডের হয়ে বাংলাদেশে ফুটবল  খেলেন।
পেশা
তিনি রাঙেরস ইন্টারন্যাশনাল ক্লাবে তার কর্মজীবন শুরু করেন। ১৯৯৪ সালে ইউরোপে খেলা শুরু করেন। ফার্স্ট লীগ অফ সার্বিয়া এন্ড মন্টিনিগ্রোতে এক মৌসুমে তিনি এফ কে ওবিলিচের হয়ে খেলেছিলেন।  মার্কিন যুক্তরাষ্ট্রের সালেনিটান ১৯১৯ এর হয়েও খেলেন।
জার্মানির অগসবুর্গ  ক্লাবে ও ছিলেন। ২০০০-২০০২ এসএসভি রিটলিংন ০৫ ও ২. বুন্দেসলিগা ক্লাবের হয়ে খেলেছিলেন। ২০০২ সালের জানুয়ারী মাসে নাইজেরিয়া ফেরার আগে আবাহনী লিমিটেডের হয়ে বাংলাদেশে ফুটবল খেলেন। এবং এনুগু রোভার্স থেকে ক্যারিয়ার শেষ করেন।
নীলগিরি রাজ্য
নীলগিরি রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ একটি পূর্বাঞ্চলীয় রাজ্য এজেন্সির অন্তর্গত উড়িষ্যা রাজ্যে এজেন্সির অংশ ছিল এবং রাজধানী ছিল নীলগিরি শহরে।
রাজ্যটি উত্তর ও পশ্চিম দিকে ছিলো ময়ূরভঞ্জ রাজ্য এবং দক্ষিণ দিকে ছিলো বালেশ্বর জেলা৷ ১৯৪০ খ্রিস্টাব্দের তথ্য অনুসারে রাজ্যটির জনসংখ্যা ছিলো ৭৩,১০৯ জন৷ ১৯৪৯ খ্রিস্টাব্দে রাজ্যটির শেষ রাজা ভারতীয় অধিরাজ্যে যোগদানের সিদ্ধান্ত নিলে এটিকে বালেশ্বর জেলার সঙ্গে একত্রিত করা হয়৷
ইতিহাস
জনশ্রুতি অনুসারে ছোটনাগপুর অঞ্চল থেকে আগত কোনো আগন্তুক ১১২৫ খ্রিস্টাব্দে এই রাজ্যের পত্তন ঘটান৷ রাজ্যের পরবর্তী শাসকরা তাঁরই বংশধর৷ ১৫২৫ খ্রিস্টাব্দে রাজা নারায়ণ সিংহ সম্রাট আকবরের পক্ষে আফগানদের বিরুদ্ধে যুদ্ধ করে তাঁর কাছে এক বিশিষ্ট ব্যক্তি হয়ে ওঠেন৷ ১৬১১ থেকে ১৭৯৭ খ্রিস্টাব্দের মধ্যে রাজ্যটিতে বংশানুক্রমে সাতজন রাজা ছিলেন৷
শাসকবর্গ
নীলগিরি রাজ্যের শাসকগণ ছিলেন ভঞ্জ রাজবংশের রাজপুত রাজা৷ পুরুষ শাসকের ক্ষেত্রে রাজা ও নারী শাসকের (রাণী চিত্রা দেবী) ক্ষেত্রে রাণী উপাধিতে তারা ভূষিত হতেন৷
বিরল উপজেলা
বিরল বাংলাদেশের দিনাজপুর জেলার অন্তর্গত একটি উপজেলা।
অবস্থান ও আয়তন
এ উপজেলার উত্তরে বোচাগঞ্জ উপজেলা ও কাহারোল উপজেলা, দক্ষিণে দিনাজপুর সদর উপজেলা ও ভারতের পশ্চিমবঙ্গ, পূর্বে দিনাজপুর সদর উপজেলা ও পুনর্ভবা নদী, ভারতের পশ্চিমবঙ্গ ও বোচাগঞ্জ উপজেলা।
প্রশাসনিক এলাকা
বিরল উপজেলায় ১২টি ইউনিয়ন রয়েছে।
অর্থনীতি
এ অঞ্চলের অর্থনীতি কৃষিনির্ভর।ধান,ভুট্টা,গম, লিচু এখানকার প্রধান অর্থকরী ফসল। এ উপজেলার মাধববাটী, দক্ষিণ মাধবপুর গ্রাম লিচু চাষের জন্য বিখ্যাত।
নদীসমূহ
বিরল উপজেলায় ৩ টি নদী রয়েছে। নদীগুলো হচ্ছে পুনর্ভবা নদী, টাঙ্গন নদী এবং তুলাই নদী।
অনীশ দেব
অনীশ দেব (২২ অক্টোবর, ১৯৫১ ― ২৮ এপ্রিল ২০২১) ছিলেন বাংলা সাহিত্যে রহস্য রোমাঞ্চ এবং কল্পবিজ্ঞান ধারার জনপ্রিয় লেখক ও সম্পাদক। তিনি ছোটদের ও বড়দের জন্য লিখতেন। আনন্দমেলা, শুকতারা, নবকল্লোল, কিশোর বিজ্ঞানী, কিশোর জ্ঞান বিজ্ঞান, কিশোর ভারতী সহ পশ্চিমবঙ্গের প্রায় সমস্ত জনপ্রিয় পত্রিকাগুলিতে তার লেখা প্রকাশিত হয়েছে। লেখার পাশাপাশি তিনি সম্পাদনা, অনুবাদ ইত্যাদির কাজও করতেন।
জন্ম ও শিক্ষাজীবন
অনীশ দেবের জন্ম ১৯৫১ সালের ২২ অক্টোবর, পশ্চিমবঙ্গের কলকাতায়। তিনি তার স্কুলজীবন অতিবাহিত করেন কলকাতার হিন্দু স্কুলে। পদার্থবিজ্ঞানে কলকাতা বিশ্ববিদ্যালয়ের সাম্মানিক স্নাতক এবং ফলিত পদার্থবিজ্ঞানে বি. টেক., এম. টেক. ও পি. এইচ. ডি. ডিগ্রি লাভ করেন। কৃতী ছাত্র হিসাবে তিনি কলকাতা বিশ্ববিদ্যালয় থেকে দুটি স্বর্ণপদক এবং একটি রৌপ্যপদক পেয়েছেন।
কর্মজীবন
অনীশ দেব ১৯৮৩ সাল থেকে কলকাতা বিশ্ববিদ্যালয়ের ফলিত পদার্থবিজ্ঞান বিভাগে লেকচারার হিসাবে কর্মজীবন শুরু করেন। ১৯৯০ সাল থেকে ওই বিভাগেই রিডার এবং এরপর ১৯৯৮ সালে অধ্যাপক হন এবং এখান থেকেই অবসর গ্রহণ করেন।
সাহিত্যজীবন
তার লেখালেখির শুরু সতেরো বছর বয়সে মাসিক রহস্য পত্রিকায়। তার প্রথম লেখা গল্প "ভারকেন্দ্র " প্রকাশিত হয় ১৯৬৮ র আগস্টে অধুনালুপ্ত মাসিক রহস্য পত্রিকায়। তারপর থেকে পশ্চিমবঙ্গের বিভিন্ন নামজাদা বাংলা ও ইংরেজি পত্রিকায় তার লেখা প্রকাশিত হয়েছে। তার লেখার প্রধান বিষয় - গোয়েন্দা-রহস্য, থ্রিলার, ভৌতিক-অলৌকিক এবং কল্পবিজ্ঞান। গল্পের বই ছাড়াও তিনি বাংলায় কয়েকটি কিশোরপাঠ্য বিজ্ঞান বিষয়ক গ্রন্থও রচনা করেছেন। পাশাপাশি ব্যবহারিক পদার্থবিদ্যার উপর লেখা তার কিছু ইংরেজি বই রয়েছে। এছাড়া তিনি বিভিন্ন সংকলন গ্রন্থ সম্পাদনার কাজেও নিযুক্ত ছিলেন। কিছুকাল সম্পাদনা করেছেন কিশোর বিস্ময় পত্রিকা।
শারদীয়া কিশোর ভারতীতে ধারাবাহিকভাবে প্রকাশিত তার ফিউচারিস্টিক থ্রিলার "তেইশ ঘন্টা ষাট মিনিট" হল বাংলার প্রথম ফিচারিস্টিক থ্রিলার তাঁকে পাঠক মহলের কাছে প্রভূত জনপ্রিয় করে তুলেছিল। পরবর্তীকালে এই বইয়ের দ্বিতীয় অংশ "ষাট মিনিট তেইশ ঘন্টা" নামে মাসিক কিশোর ভারতীতে ধারাবাহিকভাবে প্রকাশিত হয়।
সম্মান ও পুরস্কার
বাংলা সাহিত্যজগতে অবদানের জন্য তিনি পেয়েছেন প্রাচীন কলাকেন্দ্র সাহিত্য পুরস্কার (১৯৯৮), ড. জ্ঞানচন্দ্র ঘোষ জাতীয় পুরস্কার (১৯৯৯)। পাই নিয়ে রূপকথা বইয়ের জন্য পেয়েছেন দিল্লি বিশ্ববিদ্যালয়ের নরসিংহ দাস পুরস্কার (২০১২) ও দীনেশচন্দ্র স্মৃতি পুরস্কার (২০১৩)। ২০১৯ সালে কিশোর সাহিত্যে সার্বিক অবদানের জন্য পশ্চিমবঙ্গ সরকারের তরফ থেকে তাঁকে বিদ্যাসাগর পুরস্কারে সম্মানিত করা হয়।
মৃত্যু
কল্পবিজ্ঞানের এই জনপ্রিয় লেখক ২০২১ সালের ২৭ শে এপ্রিল করোনা আক্রান্ত হয়ে কলকাতার মৌলালির লাইফ লাইন নার্সিংহোমে ভর্তি হন। উল্লেখ্য তার স্ত্রী ও কন্যা মোনালিসাও কোভিডে আক্রান্ত হয়েছিলেন। তার জন্য প্লাজমার খোঁজ চলছিল। পরের দিন, ২৮শে এপ্রিল, সকাল ৭টা ১৫ মিনিটে তার মৃত্যু হয়। মৃত্যুকালে তার বয়স হয়েছিল ৬৯ বছর।
জেরার মুরু
পেশা
মুরু ২০০৫ থেকে ২০০৯ অবধি এনস্তা-র লাবোরাতোয়ার দোপতিকের পরিচালক ছিলেন। তিনি হাট কলেজের অধ্যাপক ছিলেন। ১৬ বছর ধরে শিক্ষকতা করা মিশিগান বিশ্ববিদ্যালয়ের অবসরোত্তর সাম্মানিক (এমেরিটাস) অধ্যাপক ছিলেন। তিনি ১৯৯০ থেকে মিশিগান বিশ্ববিদ্যালয়ের #এন্টার ফর আল্ট্রাফাস্ট অপটিক্যাল সায়েন্সের প্রতিষ্ঠাতাকালীন পরিচালক ছিলেন। মার্কিন যুক্তরাষ্ট্রে যাওয়ার পর ১৯৭৭ সালে রচেস্টার বিশ্ববিদ্যালয়ের অধ্যাপক হন। সেখানে তিনি এবং তার শিক্ষার্থী ডনা স্ট্রিকল্যান্ড ল্যাবরেটরি ফর লেজার এনার্জেটিক্স প্রতিষ্ঠানে লেজারের উপর গুরুত্বপূর্ণ কাজ করেন যার দরুন তাঁরা পরবর্তীতে ২০১৮ সালে নোবেল পুরস্কার লাভ করেন। তারা যুগ্নভাবে চার্পড পালস এমপ্লিফিকেশন আবিষ্কার করেন "উচ্চশক্তির অতিসংক্ষিপ্ত অপটিক্যাল পালস" তৈরীর পদ্ধতি।
নোবেল পুরস্কার
২ অক্টোবর ২০১৮ তে, মুরু এবং স্ট্রিকল্যান্ড চার্পড পালস অ্যামপ্লিফিকেশনে যুগ্নভাবে কাজ করার জন্য পদার্থবিজ্ঞানে নোবেল অর্জন করেন। "পরমাণু, কণা, ভাইরাসের কোনো ক্ষতি না করে লেজার দিয়ে নাড়াতে সক্ষম অপটিক্যাল টোয়েজার" আবিষ্কারের জন্য একইসাথে নোবেল অর্জনকারী আর্থার আশকিন নোবেল পুরস্কারের মোট অর্থমুল্যের অর্ধেক পাবেন এবং বাকি অর্ধেক মুরু ও স্ট্রিকল্যাণ্ডের মধ্যে সমানভাবে ভাগ হয়ে যাবে।
দ্য গার্ডিয়ান এবং সায়েন্টিফিক অ্যামেরিকান স্ট্রিকল্যাণ্ড এবং মুরুর কাজের সারমর্মে উল্লেখ করে বলেন: "এযাবৎকালে সৃষ্ট সবচেয়ে ছোট ও উন্নত লেসার বিম তৈরীর পথ খুলে দিয়েছে"। "অত্যন্ত ছোট, অত্যন্ত তীক্ষ্ণ লেসার বিমের কৌশল বর্তমানে লেসার প্রক্রিয়ায় ব্যবহৃত হবে এবং চিকিৎসকরা লক্ষ লক্ষ" লেসার চক্ষু অস্ত্রোপচার" করতে সক্ষম হবেন।
চিক (পর্নোগ্রাফিক ম্যাগাজিন)
thumb|চিক ম্যাগাজিন প্রচ্ছদ নভেম্বর ১৯৮৯
চিক ১৯৭৬ সালের নভেম্বরে হাসলার  খ্যাত প্রকাশক ল্যারি ফ্লিন্ট কর্তৃক প্রকাশিত একটি অশ্লীল পত্রিকা। বর্তমানে এটি বিলুপ্ত পত্রিকা।
হাসলারের চেয়ে অপেক্ষাকৃতকৃত কম বিতর্কিত, তবে সামগ্রিকভাবে অনুরূপ, চিক প্রথমদিকে বড় আকারের করা হয়েছিল; ১৯৭৮ সালে ম্যাগাজিনটি সাধারণ ছোট আকারে পরিবর্তিত হয়। ১৯৭৯ সালে, ফ্লিন্ট হাসলারের আটটি এবং চিক ম্যাগাজিনের তিনটি ইস্যুতে অশ্লীলতার অভিযোগে বিচারের মুখোমুখি হয়েছিলেন। ১৯৮৪ সালে, টেক্সাসের এক মহিলা, জ্যানি ব্রাউন, সাময়িকীতে "রাল্ফ দ্য ডাইভিং পিগ" এবং তার একটি ছবি প্রকাশের জন্য চিক -এর বিরুদ্ধে সফলভাবে মামলা করেছিলেন। তিনি দাবি করেছিলেন যে, সম্পাদক চিককে একটি ফ্যাশন ম্যাগাজিন হিসাবে ভুলভাবে উপস্থাপন করেছিলেন। ১৯৯০ এর দশকে চিক প্রকাশনা বন্ধ করে দিয়েছিল।
শিক্ষা মন্ত্রক (ভারত)
শিক্ষা মন্ত্রক ( এমওই; পূর্বে ১৯৮৫ থেকে ২০২০ পর্যন্ত মানব সম্পদ উন্নয়ন মন্ত্রক) হলো ভারত সরকারে র  মন্ত্রণালয়, এটি জাতীয় শিক্ষা নীতি বাস্তবায়নের জন্য দায়ী। এই মন্ত্রণালয় আবার দুটি বিভাগে বিভক্ত, সেগুলি হলো: স্কুল শিক্ষা এবং সাক্ষরতা বিভাগ। এই দুটি বিভাগ প্রাথমিক, মাধ্যমিক, উচ্চ মাধ্যমিক শিক্ষা, বয়স্ক শিক্ষা ও সাক্ষরতা এবং উচ্চ শিক্ষা বিভাগ (বিশ্ববিদ্যালয় স্তরের শিক্ষা, কারিগরি শিক্ষা, বৃত্তি ইত্যাদি নিয়ে কাজ করে) গুলির সাথে যুক্ত।
বর্তমান শিক্ষামন্ত্রী হলেন ধর্মেন্দ্র প্রধান, যিনি মন্ত্রী পরিষদের সদস্য। ১৯৪৭ সাল থেকে ভারতে একটি শিক্ষা মন্ত্রক ছিল। ১৯৮৫ সালে, রাজীব গান্ধী সরকার তার নাম পরিবর্তন করে রাখে মানব সম্পদ উন্নয়ন মন্ত্রক (এমএইচআরডি)। পরে নরেন্দ্র মোদী সরকারের নতুন খসড়া " জাতীয় শিক্ষা নীতি ২০২০ "-এর জনসাধারণের ঘোষণার সাথে, মানব সম্পদ উন্নয়ন মন্ত্রকের নাম পরিবর্তন করে পুনরায় শিক্ষা মন্ত্রক করা হয়।
নীতি
কেন্দ্রীয় মন্ত্রী পরিষদ দ্বারা নতুন জাতীয় শিক্ষা নীতি ২০২০ (এনইপি ২০২০) পাস করা হয়েছিল ২০২০ সালের ২৯শে জুলাই তারিখে। বর্তমান শিক্ষা সংক্রান্ত জাতীয় নীতি, ১৯৮৬, এই এনইপি ২০২০ দ্বারা প্রতিস্থাপিত হয়েছে। এনইপি ২০২০-এর অধীনে, মানবসম্পদ ও উন্নয়ন মন্ত্রকের (এমএইচআরডি) নাম পরিবর্তন করে শিক্ষা মন্ত্রক (এমওই) করা হয়েছিল। এনইপি ২০২০ এর অধীনে অসংখ্য নতুন শিক্ষাপ্রতিষ্ঠান, সংস্থা এবং ধারণাকে আইনে প্রণয়ন করা হয়েছে।
স্কুল শিক্ষা ও সাক্ষরতা বিভাগ
স্কুল শিক্ষা ও সাক্ষরতা বিভাগ দেশের স্কুল শিক্ষা ও সাক্ষরতার উন্নয়নের জন্য দায়ী।
উচ্চ শিক্ষা বিভাগ
উচ্চ শিক্ষা অধিদপ্তর মাধ্যমিক ও মাধ্যমিক পরবর্তী শিক্ষার দায়িত্বে রয়েছে। বিশ্ববিদ্যালয় মঞ্জুরি কমিশন (ইউজিসি) আইন, ১৯৫৬-এর ধারা ৩-এর অধীনে ভারতের বিশ্ববিদ্যালয় মঞ্জুরি কমিশনের (ইউজিসি) পরামর্শে শিক্ষা প্রতিষ্ঠানগুলিকে পরিগণিত বিশ্ববিদ্যালয়ের মর্যাদা দেওয়ার ক্ষমতা এই অধিদপ্তরটিকে দেওয়া হয়েছে।  মার্কিন যুক্তরাষ্ট্র এবং চীনের পরে, এই উচ্চ শিক্ষা অধিদপ্তর বিশ্বের বৃহত্তম উচ্চ শিক্ষা ব্যবস্থার দেখাশোনা করে। দেশে উচ্চশিক্ষা এবং গবেষণায় বিশ্বমানের সুযোগ আনার জন্য এই বিভাগটি নিযুক্ত রয়েছে, যাতে ভারতীয় ছাত্রদের একটি আন্তর্জাতিক মঞ্চের মুখোমুখি হওয়ার সময় অসুবিধার সম্মুখীন না হতে হয়। এই জন্য, সরকার যৌথ উদ্যোগ চালু করেছে এবং ভারতীয় ছাত্রদের বিশ্ব মতামত থেকে উপকৃত হতে সাহায্য করার জন্য এমওইউ স্বাক্ষর করেছে। দেশের কারিগরি শিক্ষা ব্যবস্থাকে বিস্তৃতভাবে তিনটি বিভাগে শ্রেণীবদ্ধ করা যেতে পারে - কেন্দ্রীয় সরকার অর্থায়িত প্রতিষ্ঠান, রাজ্য সরকার/রাজ্য-অর্থায়নকৃত প্রতিষ্ঠান এবং স্ব-অর্থায়নকৃত প্রতিষ্ঠান। কারিগরি ও বিজ্ঞান শিক্ষার ১২২টি কেন্দ্রীয়ভাবে অর্থায়িত প্রতিষ্ঠান নিম্নরূপ: কেন্দ্রীয়ভাবে অর্থায়িত কারিগরি প্রতিষ্ঠানের তালিকা: ইন্ডিয়ান ইনস্টিটিউট অফ ইনফরমেশন টেকনোলজি (আইআইআইটি) (২৫), ভারতীয় প্রযুক্তিবিদ্যা প্রতিষ্ঠান (আইআইটি) (২৩), ইন্ডিয়ান ইনস্টিটিউটস অব ম্যানেজমেন্ট(আইআইএম) (২০), ভারতীয় বিজ্ঞান সংস্থা ব্যাঙ্গালোর, ভারতীয় বিজ্ঞান শিক্ষা ও গবেষণা সংস্থান (আইসার) (৭ – বেরহামপুর, ভোপাল, কলকাতা, মোহালি, পুনে, তিরুবনন্তপুরম, তিরুপতি), জাতীয় প্রযুক্তিবিদ্যা প্রতিষ্ঠান (এনআইটি) (৩১), এনআইটিটিটিআর (৪), এবং অন্যান্য ৯ ( এসপিএ, আইএসএমইউ, এনইআরআইএসটি, এসএলআইইটি, আইআইইএসটি, এনআইটিআইই এবং এনআইএফএফটি, সিআইটি)
প্রাতিষ্ঠানিক কাঠামো
বিভাগটি আটটি দপ্তরে বিভক্ত, এবং বিভাগের বেশিরভাগ কাজ এই দপ্তরের অধীনে ১০০টিরও বেশি স্বায়ত্তশাসিত সংস্থার মাধ্যমে পরিচালিত হয়।
উদ্দেশ্য
এই মন্ত্রকের প্রধান উদ্দেশ্য হল:
এমওই এর উদ্ভাবন পরিষদ (এমআইসি)
এমএইচআরডি-এর ইনোভেশন সেল, (এখন এমওই এর ইনোভেশন সেল নামে পুনঃনামকরণ করা হয়েছে) ২০১৮ সালের আগস্ট মাসে অল ইন্ডিয়া কাউন্সিল ফর টেকনিক্যাল এডুকেশন (এআইসিটিই) তে মানবসম্পদ উন্নয়ন মন্ত্রক (এমএইচআরডি) দ্বারা স্থাপিত হয়েছিল, যাতে ভারতের সমস্ত প্রধান উচ্চ শিক্ষা প্রতিষ্ঠানে পদ্ধতিগতভাবে উদ্ভাবন, উদ্যোক্তা এবং স্টার্টআপের সংস্কৃতিকে উৎসাহিত করা যায়। অভয় জেরে প্রথম মুখ্য ইনোভেশন অফিসার হিসেবে নিযুক্ত হন।
জাতীয় প্রাতিষ্ঠানিক র‌্যাঙ্কিং ফ্রেমওয়ার্ক (এনআইআরএফ)
২০১৬ সালের এপ্রিল মাসে, মানবসম্পদ উন্নয়ন মন্ত্রক ন্যাশনাল ইনস্টিটিউশনাল র‍্যাঙ্কিং ফ্রেমওয়ার্কের অধীনে ভারতীয় কলেজগুলির মর্যাদাক্রমের প্রথম তালিকা প্রকাশ করে। পুরো মর্যাদাক্রম নির্দ্ধারণ কার্যক্রমে এনবিএ, সর্ব ভারতীয় কারিগরি শিক্ষা পরিষদ, ইউজিসি, থমসন রয়টার্স, এলসেভিয়ার এবং ইনফ্লিবনেট (তথ্য ও লাইব্রেরি নেটওয়ার্ক) কেন্দ্র জড়িত।  এই ফ্রেমওয়ার্কটি ২০১৫ সালের সেপ্টেম্বরে চালু করা হয়েছিল। সমস্ত কেন্দ্রীয় বিশ্ববিদ্যালয়, আইআইটি এবং আইআইএম সহ কেন্দ্রীয়ভাবে অর্থায়িত সমস্ত ১২২টি প্রতিষ্ঠান - প্রথম রাউন্ডের র‌্যাঙ্কিংয়ে অংশগ্রহণ করেছিল।
মন্ত্রীদের তালিকা
পূর্বের মানবসম্পদ উন্নয়ন মন্ত্রী, বর্তমানে শিক্ষামন্ত্রী, (১৯৮৫-২০২০), হলেন শিক্ষা মন্ত্রকের প্রধান এবং ভারত সরকারের একজন ক্যাবিনেট মন্ত্রী।
জর্জ ক্লার্ক সাউথওয়ার্থ
জর্জ ক্লার্ক সাউথওয়ার্থ একজন মার্কিন প্রকৌশলী।
জীবনী
সাউথওয়ার্থ ১৮৯০ সালের অগাস্ট পেন্সিলভেনিয়ায় জন্মগ্রহণ করেন। তিনি গ্রোভ সিটি কলেজ থেকে পদার্থবিজ্ঞানে ব্যাচেলর্স এবং মাস্টার্স ডিগ্রি অর্জন করেন। তিনি ইয়েল বিশ্ববিদ্যালয় থেকে ১৯২৩ সালে পিএইচডি ডিগ্রি অর্জন করেন।
সিপাহী (১৯৯৪-এর চলচ্চিত্র)
সিপাহী হচ্ছে ১৯৯৪ সালে মুক্তিপ্রাপ্ত বাংলাদেশী চলচ্চিত্র। চলচ্চিত্রটি পরিচালনা করেছেন কাজী হায়াৎ। শ্রেষ্ঠাংশে অভিনয় করেছেন ইলিয়াস কাঞ্চন, মান্না, চম্পা, আহমেদ শরীফ সহ আরো অনেকে।
চলচ্চিত্রটি ১৯৯৪ সালে বাংলাদেশে মুক্তির পরে ব্যবসায়িক সফল হয়।
কাহিনি সংক্ষেপ
৭১ এর মুুুুক্তিযুুদ্ধ শুরু হলে বাঙালি সৈনিক কাশেম ফিরে যায় তার গ্রামের বাড়িতে। পথে কিছু রাজাকার কাশেমকে
কাঞ্চন ও রাজু ও তার সহযোদ্ধারা মুক্তিযুদ্ধের ক্যাম্পে কাশেমকে মুক্তিযোদ্ধা কমান্ডার হন । তবে তাদের রাজাকার চাচার
মাধ্যমে পাকবাহিনী জেনে গেলে গ্রামের বাড়িতে হত্যাযজ্ঞ চালায়। কাশেমের মা মারা যায় কাঞ্চন ও কাশেম তাদের চাচাকে হত্যা করে। একটি
অপারেশনে আক্রমন চলাকালে কাশেম যুদ্ধে নিহত হলে ছোট ভাই কাঞ্চনকে সিপাহীর দায়িত্ব দেয়। এভাবে এগিয়ে যায় ছবির গল্প।
সঙ্গীত
সিপাহী চলচ্চিত্রের সঙ্গীত রচনা করেছেন মনিরুজ্জামান মনির, আহমেদ ইমতিয়াজ ও নজরুল ইসলাম বাবু। সঙ্গীত পরিচালনা ও সুরারোপ করেছেন আহমেদ ইমতিয়াজ বুলবুল। গানে কণ্ঠ দিয়েছেন রুনা লায়লা, সাবিনা ইয়াসমিন, এন্ড্রু কিশোর, বেবী নাজনীন ও শাকিলা জাফর।
মুহাম্মদ আলী অরিক
মুহাম্মদ আলী অরিক বাংলাদেশের যশোর জেলার রাজনীতিবিদ ও যশোর-৬ আসনের সংসদ সদস্য।
প্রাথমিক জীবন
মুহাম্মদ আলী অরিক যশোর জেলায় জন্মগ্রহণ করেন।
রাজনৈতিক জীবন
আলী অরিক ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে যশোর-৫ আসন থেকে সংসদ সদস্য নির্বাচিত হয়েছিলেন।
কার্টুন পর্নোগ্রাফি
কার্টুন পর্নোগ্রাফি, শৈল্পিক বা যৌন পরিস্থিতিতে চিত্রিত বা অ্যানিমেটেড কাল্পনিক কার্টুন চরিত্রের প্রতিকৃতি। অ্যানিমেটেড কার্টুন পর্নোগ্রাফি বা ইরোটিক অ্যানিমেশন প্রাপ্তবয়স্ক অ্যানিমেশনের বৃহত ক্ষেত্রের একটি উপসেট, এর সমস্তটাতেই যৌনতা স্পষ্ট নয়।
ইতিহাস
থাম্ব|300px|এভরেডি হার্টন ইন 'ব্যুরিড ট্রেজার', ১৯২৯ সালের অ্যানিমটেড ইরোটিক স্বল্পদৈর্ঘ্য চলচ্চিত্র
ইরোটিক অ্যানিমেশনের প্রথম উদাহরণগুলির মধ্যে একটি হ'ল দ্য ভার্জিন উইথ দ্য হট প্যান্টস, একটি স্ট্যাগ ফিল্ম যা একটি অ্যানিমেটেড সিকোয়েন্সে একটি স্বাধীন লিঙ্গ এবং অন্ডকোষ একটি নগ্ন মহিলাকে অনুসরণ করে এবং তার সাথে সহবাস করে, তারপরে একটি ইঁদুর ও বিড়ালের মধ্যে অনুপ্রবেশকারী সঙ্গম দেখানো হয়। আর একটি প্রাথমিক উদাহরণ হ'ল এভারেডি হার্টন ইন বুরিড ট্রেজার, একটি প্রাইভেট পার্টির জন্য ১৯৩৮ সালে তিন মার্কিন অ্যানিমেশন স্টুডিও দ্বারা নির্মিত ৬.৫ মিনিটের নীরব কালো-সাদা অ্যানিমেটেড চলচ্চিত্র। এটিতে এমন এক ব্যক্তি রয়েছে যার একটি বৃহৎ, চির খাড়া লিঙ্গ থাকে যাঁর অন্যান্য চরিত্র এবং খামারের প্রাণীদের সাথে বিভিন্ন দুর্ভাগ্যজনিত বিপর্যয়ের মধ্যে পড়ে, পাশাপাশি তার লিঙ্গটি আলাদা হয়ে যায় এবং নিজে নিজেই কাজ করে। ১৯৩২ সালে, হাকুসান কিমুরা (Uk 白山) উকিও -ই শৈলীর ছোঁয়া ব্যবহার করে জাপানের প্রথম ইরোটিক অ্যানিমেশন সুজুমি বন শেষ করেন।
আইনি অবস্থা
কার্টুন পর্নোগ্রাফির আইনি অবস্থান দেশ থেকে দেশে পরিবর্তিত হয়। পর্নোগ্রাফির সাধারণ আইন ছাড়াও কিছু কার্টুন পর্নোগ্রাফিতে যৌন ক্রিয়ায় লিপ্ত হওয়া সম্ভাব্য নাবালক (অর্থাৎ কম বয়সী) চরিত্রকে চিত্রিত করা হয়। এর প্রাথমিক কারণগুলির মধ্যে একটি হতে পারে অনেকগুলি কার্টুনের প্রধান চরিত্র যারা প্রাপ্তবয়স্ক নয় তাদের বৈশিষ্ট্যযুক্ত করে। কার্টুন পর্নোগ্রাফিতে সর্বদা যৌন ক্রিয়াকলাপ বা পরিস্থিতিতে নাবালিকাদের চিত্র পাওয়া যায় না, যদি যায় তবে সেটা শিশু পর্নোগ্রাফি সম্পর্কিত আইনের আওতায় পড়বে। পূর্ব-বিদ্যমান অঙ্কন তাত্ত্বিকভাবে কপিরাইট আইনের লঙ্ঘন হতে পারে।
এভরি সানডে
এভরি সানডে (কখনো কখনো এভরি সানডে আফটারনুন বা অপেরা ভার্সেস জ্যাজ বলা হয়) ১৯৩৬ সালে মুক্তিপ্রাপ্ত একটি মার্কিন স্বল্পদৈর্ঘ্য মিউজিক্যাল চলচ্চিত্র। যেটির কাহিনীতে দেখা যায় দু'জন তরুনীর চেষ্টায়, অল্পদর্শক উপস্থিতির হাত থেকে একটি স্থানীয় ধারাবাহিক কনসার্ট রক্ষা পায়।
ফেলিক্স ই ফিস্ট পরিচালিত এটি একটা উল্লেখযোগ্য চলচ্চিত্র যেখানে, অভিনেত্রী ডিয়ানা ডার্বিন ও জুডি গারল্যান্ডের অডিশন এবং পর্দায় উপস্থিতি দেখে, তাদের বড় তারকা হবার সম্ভাবনার কথা ধারণা করা হয়েছিল। যদিও চলচ্চিত্রটি মুক্তির সময় হালকাভাবে পর্যালোচিত হলেও, পরর্তীতে গারল্যান্ড জীবনীকারদের নিকট থেকে ইতিবাচক সুনাম অর্জন করেছিল।
কাহিনীসংক্ষেপ
একটি ছোট শহরের দুই বান্ধবী ইডনা (ডিয়ানা ডার্বিন) এবং জুডি (জুডি গারল্যান্ড) খুবই হতাশ। ইডনার দাদুর অর্কেস্ট্রাদল, যারা প্রতি রবিবার স্থানীয় পার্কে ফ্রী কনসার্টের আয়োজন করে। কিন্তু খুব একটা সুবিধা করতে পারে না। অল্প দর্শক হয় এই অজুহাতে নগর পরিষদ তাদের জায়গার বরাদ্দ বাতিলের হুমকি দেয়। ব্যপারটি ইডনা আর জুডিকে বিপর্যস্ত করে তোলে। তারা পরের রবিবারে গান গাওয়ার বুদ্ধি আঁটে এবং প্রচারণা চালায়। সেই অনুযায়ী কনসার্টের দিন তারা দাদুর ব্যন্ডদলে গান গায়। দু'জনের পরিবেশনায় মুগ্ধ হয়ে পার্কটি দর্শকে ভরে ওঠে। এটা ছিল অর্কেস্ট্রাদলটির জন্য বিরাট সফলতা, আর এভাবেই তারা দলটিকে রক্ষা করে।
উৎপাদন
ডার্বিন চলচ্চিত্রটির জন্য আরিয়া ২ বাসিনো গানটি রেকর্ড করে। সুরকার কন কনার্ড এবং হার্ব ম্যাগিডসন, গারল্যান্ডের জন্য লিখেছিলেন বিশেষ গান দ্যা আমেরিকানা।
চিত্রায়নের পূর্বে পরিচালনা পর্ষদ ডার্বিন না গারল্যান্ড, কাকে রাখা যায় এটা নিয়ে দ্বন্দ্বে পড়ে যায়। শেষে লুইস বি মায়ার ইউরোপ থেকে ফিরে দু'জনকেই রাখার সিদ্ধান্ত নেয়। ততদিনে ডার্বিনের চুক্তির মেয়াদ শেষ হয়ে গিয়েছিল। তিনি ইউনিভার্সাল স্টুডিওসের সঙ্গে চুক্তিবদ্ধ হন, যেখানে তার অভিষেক চলচ্চিত্র থ্রি স্মার্ট গার্লস মুক্তি পায়। এবং এই ব্লকবাস্টার চলচ্চিত্রটি ইউনিভার্সাল স্টুডিওসকে দেউলিয়া হওয়ার হাত থেকে রক্ষা করে।
সমালোচক প্রতিক্রিয়া
স্বল্পদৈর্ঘ্য চলচ্চিত্র হিসেবে এভরি সানডে মুক্তির সময় তেমন একটা সমালোচকদের দৃষ্টি অর্জন করতে পারেনি। ডার্বিনের স্থানীয় পত্রিকা দ্যা উইনিং ফ্রী প্রেস চলচ্চিত্রটির প্রশংসা করলেও এটিকে খুবই সংক্ষিপ্ত বলে বর্ণনা করে এবং গারল্যান্ডকে গার্ল সিংগার অব ডিস্টিংশান উপাধি দেয়।
গারল্যান্ডের চরিত্রকার চলচ্চিত্রটিকে বর্ণনা করেছেন, এভরি সানডের প্রতি পরতে পরতে ছড়িয়ে আছে জুডির প্রতিভার স্বাক্ষর, চলচ্চিত্রটিকে দারুন মনোমুগ্ধকর ও আকর্ষনীয় করে তুলেছে মাত্র চৌদ্দ বছরের কিশোরী গারল্যান্ড, পাশাপাশি ডার্বিনের সাবলিল উপস্থিতি তার সাহসী চেতনার প্রকাশ করে।"
মনিরুল ইসলাম টিপু
ডাঃ মনিরুল ইসলাম টিপু বাংলাদেশের নড়াইল জেলার রাজনীতিবিদ ও নড়াইল-১ আসনের সাবেক সংসদ সদস্য।
প্রাথমিক জীবন
মনিরুল ইসলাম টিপু নড়াইল জেলায় জন্মগ্রহণ করেন।
রাজনৈতিক জীবন
মনিরুল ইসলাম টিপু নড়াইল জেলা বিএনপির সাধারণ সম্পাদক। তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে নড়াইল-১ আসন থেকে সংসদ সদস্য নির্বাচিত হন।
বাষ্পীভবন
বাষ্পীভবন বা যৌগের বাষ্পীকরণ  হল পদার্থকে তরল পর্যায় থেকে বাষ্পে পর্যায়ে রূপান্তর । বাষ্পীভবনের দুটি প্রকার রয়েছে: (১) বাষ্পে পরিনত এবং (২) ফুটন । বাষ্পীভবন একটি পাত্রে ঘটে, যেখানে ফুটন একটি  গুরুত্বপূর্ণ ঘটনা। alt=|থাম্ব|300x300পিক্সেল| একটি খাঁটি [[ব্রোমিন|ব্রোমিনে ভরা একটি পরীক্ষাগার ফ্লাস্ক। এখানে আছে তরল যা দ্রুত বাষ্পীভবন হয়। ]] বাষ্পীভবন হ'ল তরল পর্যায় থেকে বাষ্প পর্যায়ে রূপান্তর । বাষ্পীভবন হবার সময় প্রদত্ত চাপে স্ফুটনাংকের নীচের তাপমাত্রায় ঘটে। বাষ্পীভবন পৃষ্ঠতলে  ঘটে। বাষ্পীভবন তখনই ঘটে যখন কোনও পদার্থের বাষ্পের আংশিক চাপ ভারসাম্যের বাষ্পের চাপের চেয়ে কম থাকে ।  উদাহরণস্বরূপ, ক্রমাগত নিম্ন চাপের কারণে, দ্রবণ থেকে বের করে দেওয়া বাষ্পগুলি শেষ পর্যন্ত একটি ক্রায়োজেনিক তরলকে নীচে ফেলে রাখে।
ফুটন এছাড়াও তরল পর্যায় থেকে গ্যাস পর্যায়ে পর্যায়ক্রমে রূপান্তর হয়। তবে ফুট্ন তরল পৃষ্ঠের নীচে একপ্রকার বাষ্প বুদবুদ হিসাবে বাষ্পের গঠন করে। উদ্বেগ ঘটে যখন পদার্থের ভারসাম্যীয় বাষ্পের চাপ পরিবেশগত চাপের চেয়ে বেশি বা সমান হয়। যে তাপমাত্রায় ফুটন্ত ঘটে তা হল ফুটন তাপমাত্রা। ফুটন তাপমাত্রা পরিবেশের চাপের সাথে পরিবর্তিত হয়।
উর্ধ্বপাতনের ক্ষেত্রে কিছু কিছু পদার্থ তরল পদার্থে পরিনত না হয়েও সরাসরি বাষ্পে পরিনত হয় । যেহেতু এতে তরল পদক্ষেপ জড়িত নয় এটি বাষ্পীভবনের একটি রূপ নয়।
বাষ্পীভবন শব্দটির তাৎপর্য হল বিস্ফোরক শক্তির সংস্পর্শে আসা কোন বস্তুর দৈহিক ধ্বংসকে বোঝাতে ব্যবহার করা হয়।এটিতে একটি চালচলন বা হাইপারবালিক পদ্ধতিতেও ব্যবহৃত হয়েছিল।  যেখানে বস্তুকে আক্ষরিক অর্থেই গ্যাসীয় আকারে রূপান্তরিত করার পরিবর্তে ছোট ছোট টুকরো  করা হয়। এই ব্যবহারের উদাহরণগুলির মধ্যে রয়েছে ১৯৫২ সালের আইভী মাইক থার্মোনোক্লায়ারির পরীক্ষায় ইলুগেলাবের জনহীন মার্শাল দ্বীপের " বাষ্পীকরণ " ।
একটি বৃহৎ যথেষ্ট মুহূর্তে উল্কা বা ধূমকেতুর প্রভাব, বিস্ফোরণ, একটি কেন্দ্রকীয় বিদারণ, তাপপ্রয়োগে পারমাণবিক লয়, অথবা তাত্ত্বিক প্রতিবস্তু অস্ত্র বিস্ফোরণ, একটি প্রবাহ ঘনত্ব অনেক গামা রশ্মি, এক্সরে, অতিবেগুনী, চাক্ষুষ আলো এবং তাপ ফোটন স্ট্রাইক ব্যাপার এত সংক্ষিপ্ত পরিমাণে (এক বিশাল সংখ্যক উচ্চ-শক্তিযুক্ত ফোটন, একই শারীরিক জায়গাতে অনেকগুলি ওভারল্যাপ করে) যা সমস্ত অণুগুলি তাদের পারমাণবিক বন্ধনগুলি হারিয়ে ফেলে এবং "পৃথকভাবে উড়ে যায়"। সমস্ত পরমাণু তাদের বৈদ্যুতিন শাঁস হারিয়ে ফেলে এবং ইতিবাচকভাবে চার্জ আয়ন হয়ে যায়। ফলস্বরূপ তারা শোষণের তুলনায় কিছুটা কম শক্তির ফোটন নির্গত করে এই জাতীয় সমস্ত পদার্থ নিউক্লিয়াস এবং ইলেক্ট্রনগুলির গ্যাসে পরিণত হয় যা শীতল হওয়ার সাথে একে অপরের সাথে অত্যন্ত উচ্চ তাপমাত্রা বা বন্ধনের কারণে বাতাসে উঠে যায়। পদার্থটি এইভাবে বাষ্পীভূত হয়ে তাৎক্ষণিকভাবে সর্বাধিক বিশৃঙ্খলা-মাত্রা অবস্থায় একটি প্লাজমা এবং জীবমণ্ডল প্রাকৃতিক প্রক্রিয়াগুলির কারণে এবং সাধারণ তাপমাত্রা এবং চাপগুলিতে পদার্থবিজ্ঞানের প্রভাবের কারণে এই রাষ্ট্রটি অবিচ্ছিন্নভাবে সময় পার করার কারণকে হ্রাস করে।
আলট্রাশোর্ট পালস লেজার বিসারণের সময় একই ধরনের প্রক্রিয়া ঘটে, যেখানে আগত বৈদ্যুতিন চৌম্বকীয় বিকিরণের উচ্চ প্রবাহটি বৈদ্যুতিনগুলির লক্ষ্যবস্তুগুলির পৃষ্ঠকে ছড়িয়ে দেয় এবং ইতিবাচকভাবে চার্জযুক্ত পরমাণু থাকে যার কারণে একটি কুলম্ব বিস্ফোরণ ঘটে ।
১৯৬২ রাজশাহীর সাম্প্রদায়িক দাঙ্গা
১৯৬২ সালে বিএলটি এর সহযোগিতায় তৎতালীন পাকিস্তান এর রাজশাহী অঞ্চলের সাম্প্রদায়িক দাঙ্গা সংঘটিত হয়। এই দাঙ্গা ২৩ এপ্রিল থেকে শুরু হয়ে চলে মে মাসের প্রথম দিক পর্যন্ত চলে।
ঘটনাক্রম
২২ এপ্রিল ১৯৬২ সালে তৎকালীন পূর্ব পাকিস্তানের গভর্নর লেফট্যেনেন্ট জেনারেল মোহাম্মদ আজম খান রাজশাহীতে আসেন এবং বিকেলে স্থানীয় ঈদগাহ ময়দানে এক বিরাট জনসভায় জ্বালাময়ী বক্তৃতা করেন। তাঁর এই বক্তব্য তৎকালীন পূর্ব পাকিস্তানের রাজশাহীর দাঙ্গা উত্তেজনাকে উস্কে দিয়েছিল। ২৩ এপ্রিল ১৯৬২ সাল থেকে রাজশাহী ও পাবনা জেলায় সাম্প্রদায়িক দাঙ্গা শুরু হলেও সাম্প্রদায়িক উত্তেজনা বিভিন্ন কারণে তৎকালীন পূর্ব পাকিস্তানের রাজশাহী জেলায় বিরাজ করছিল।
কারন
ভারতের মালদহ ও মুর্শিদাবাদে সংঘটিত সাম্প্রদায়িক দাঙ্গা এই উত্তেজনার পেছনে কাজ করছিল। ১৯৬২ সালের ২২ মার্চ ভারতের পশ্চিমবাংলার মালদহ জেলায় সাঁওতাল মুসলিমদের মধ্যে একটি দাঙ্গা সংঘটিত হয় এই দাঙ্গা সাঁওতালদের সাথে মুসলিমদের দাঙ্গা হিসেবে আখ্যায়িত হলেও মালদহ থেকে বাংলাদেশের রাজশাহীতে সে সময়ে আগত মুসলিমদের কাছ থেকে প্রাপ্ত তথ্য মতে তা হিন্দু মুসলিম দাঙ্গা নামে খ্যাত।
প্রতিক্রিয়া
ভারতের মালদহ মুর্শিদাবাদ জেলায় দাঙ্গার প্রতিক্রিয়ায় বৃহত্তর রাজশাহী অঞ্চলে সাম্প্রদায়িক দাঙ্গা ছড়িয়ে পড়ে। মালদহের দুদফার দাঙ্গার পরপরই রাজশাহীতে সাম্প্রদায়িক দাঙ্গা সূত্রপাত ঘটে এবং রাজশাহীতে এ দাঙ্গা নিয়ন্ত্রণে সেনাবাহিনী মোতায়েন করা। পুলিশ লাইনের পাশে অবস্থিত ঘোষপাড়ায় দাঙ্গাকারীরা হামলা ও লুটপাট করে।
রূপান্তর্জাতিক ইতিহাস
থাম্ব|দ্বিতীয় বিশ্বযুদ্ধের পর ইউরোপ ট্রান্সন্যাশনাল ইতিহাস বা রূপান্তর্জাতিক ইতিহাস হলো ইতিহাসের একটি শাখা বা ঘরানা যাতে এমনসব ঐতিহাসিক ঘটনাবলী নিয়ে আলোচনা করা হয় যা জাতীয় ইতিহাসে সচরাচর আলোচনা করা হয় না, যেমন: কোনো মতবাদ বা লোকজনের আন্দোলন। ইতিহাসবেত্তা আকিরা ইরিয়ের মতে, "ট্রান্সন্যাশনাল ইতিহাসকে জাতীয় গণ্ডি পেরিয়ে যাওয়া বিভিন্ন আন্দোলন এবং শক্তির অধ্যয়ন হিসাবে সংজ্ঞায়িত করা যেতে পারে"। আমেরিকান স্টাডিজের সূত্র ধরে এই শব্দটি সেসকল ইতিহাসবিদরা প্রয়োগ করেছেন যারা জাতীয় ইতিহাসকে ঐতিহাসিক বিশ্লেষণের জন্য একটি "সহজাত" ফ্রেম বলে এড়াতে চেয়েছিলেন এবং এর পরিবর্তে জাতিরাষ্ট্রের ফ্রেম ছাড়াই অতীতকে পর্যবেক্ষণ করেছিলেন। ঐতিহাসিক গবেষণার এই পুনঃনির্দেশটিকে ১৯তম শতাব্দীতে ইউরোপে জাতীয়তাবাদী আন্দোলনের উত্থানের বিরোধী হিসাবে দেখা যেতে পারে যেহেতু আন্দোলন চলাকালেই রূপান্তর্জাতিক ইতিহাস শাখাটি প্রতিষ্ঠিত হয়েছিল। বৈশ্বিক বা বিশ্ব ইতিহাসের সাথে এর কিছু মিল রয়েছে।
উৎস এবং সংজ্ঞা
"ট্রান্সন্যাশনালিজম" ধারণাটি ১৯৯১ সালে আবিষ্কার হয়েছে বলা যেতে পারে যখন আমেরিকান স্টাডিজের আলোচনায় ইয়ান টাইরেল এই পদ্ধতির পথ দেখিয়েছিল । ১৯৯০ এর দশকের শেষভাগে ধারণাটিটি সত্যই বিকশিত হয়েছিল। সেই থেকে এই শব্দটি ইতিহাসের অঙ্গনে গ্রহণ করেছে। ইতিহাসের সাথে এই ধারণাটি এখনও তুলনামূলকভাবে নতুন হওয়ায় এই শব্দটি কীভাবে সংক্ষিপ্তভাবে সংজ্ঞায়িত করা যায় সে সম্পর্কে এখনো কোনো ঐক্যমত্য হয়নি। সেবাস্তিয়ান কনরাড, কিরন প্যাটেল, টমাস অ্যাডাম, টমাস বেন্ডার, ড্যানিয়েল টি. রডজার্স এবং আয়ান টাইরেলের কাজগুলিতে অনেক প্রতিদ্বন্দ্বীমূলক ধারণা উদ্ভূত হয়েছে। আকিরা ইরিয় এবং পিয়েরে-ইয়ভেস সুনিয়ার রূপান্তর্জাতিক ইতিহাসকে আধুনিক যুগে সমাজের মধ্যে "সংযোগ এবং প্রচলন" এর সাথে সম্পর্কযুক্ত বলে সংজ্ঞায়িত করেছেন। আয়ান টাইরেল যুক্তি দিয়েছিলেন যে রূপান্তর্জাতিক ইতিহাস আনালেস স্কুলের সাথে সম্পর্কিত।
নীতিমালা
রূপান্তর্জাতিক ইতিহাসের উত্থান হয় মূলত জাতিরাষ্ট্রের সীমিত ও সীমাবদ্ধ পরিসীমার মধ্যে ঐতিহাসিক ঘটনাবলী অধ্যয়নের প্রতি কিছু ইতিহাসবেত্তাদের মধ্যে জাগা ক্রমশ অসন্তুষ্টি থেকে। প্রগতিশীল এবং উদার প্রকৃতির কারণে ঊনবিংশ শতাব্দীর অনেক ইতিহাসবিদদের দ্বারা গ্রহণ করা এই জাতিরাষ্ট্র ধারণাটি বিংশ শতাব্দীতে একটি বিশ্লেষণমূলক খাঁচায় পরিণত হয়েছে এবং এর অনেকটা ব্যাখ্যা ক্ষমতা হারিয়ে ফেলেছে। একটি নির্দিষ্ট পরিসীমার মধ্যে কোনও জাতির নিজেকে সীমাবদ্ধ রাখার ফলে কিছু ইতিহাসবিদ কেবল নির্বাচিত এবং কৃত্রিম জাতীয় পরিসীমার মধ্যে বিদ্যমান ঐতিহাসিক বিষয়গুলো এবং বিষয়ের অংশগুলি অধ্যয়ন করতে পেরেছিলেন এবং ইতিহাসবিদরা পরিসীমার বাইরে থাকা ঘটনাদির জটিল অংশগুলোকে উপেক্ষা করতে বাধ্য হয়েছিলেন। রূপান্তর্জাতিক ইতিহাসবিদদের মতে, বেশিরভাগ ঐতিহাসিক ঘটনাই কেবল একটি জাতীয় পরিসীমায় সীমাবদ্ধ ছিল না, বরং তা এমন একটি গাছের মতো বেড়ে উঠেছিলো যা শিকড় এবং শাখা বিস্তৃত্ব করে, একইভাবে এটিও অন্যান্য দেশ, সাম্রাজ্য এবং জাতির পরিসীমায় প্রসারিত এবং বিস্তৃত হয়। কেবলমাত্র একটি জাতির পরিসীমার মধ্যে এই জাতীয় ঘটনা অধ্যয়ন করার অর্থ সর্বদা কেবল একটি মাত্র শাখা বা তার শরীর থেকে বিচ্ছিন্ন কোনো অঙ্গ নিয়ে অধ্যয়ন করা।
রূপান্তর্জাতিক ইতিহাস বিশ্বজুড়ে মানুষের ক্রিয়াকলাপ পরস্পর সংযুক্ত রয়েছে এমন মৌলিক বিশ্বাসের উপর ভিত্তি করে প্রতিষ্ঠিত। ভাষ্যমতে, "উদ্ভাবনগুলো এক জায়গায় বিকশিত হয়েছিল, খনিজগুলি অন্য জায়গায় আবিষ্কার করা হয়েছিল, এবং অন্য জায়গায় উদ্ভিদের চাষ শুরু হয়ে বিশ্বজুড়ে ছড়িয়ে পড়ে এবং তাদের উত্সের অবস্থান (গুলি) থেকে অনেক দূরের কোনো জায়গায় সংস্কৃতি ও সমাজ গঠনে প্রভাবিত করে।"
রূপান্তর্জাতিক ইতিহাস কেবল ইতিহাসকে বি-জাতীয়করণ এবং বি-অঞ্চলিকরণ করার ক্ষেত্রে অবদান রাখে না, বরং এটি অ-রাষ্ট্রীয় ইতিহাসকর্মীদেরকেও বৃহৎভাবে তুলে ধরে। ব্যক্তি এবং অরাষ্ট্রীয় সংস্থাগুলি প্রায়শই রূপান্তর্জাতিক ইতিহাস বিবরণীর কেন্দ্রে থাকে। এটি ইতিহাসের বিকেন্দ্রীকরণের দিকে অধিক জোর দেয়, যার প্রায় অধিকাংশই ইউরোপকেন্দ্রিক দৃষ্টিকোণ থেকে লেখা হয়েছে। এই ইউরোপকেন্দ্রিক দৃষ্টিভঙ্গি এশিয়ার দেশগুলির জন্য কালানুক্রমিক এবং টার্নিং পয়েন্ট আরোপ করে যার সাথে তাদের তেমন কোনো অর্থবহ সম্পর্ক নেই। বিকেন্দ্রীকরণের আরেকটি অর্থ হতে পারে নতুন কিছু সৃষ্টি এবং এমনকি একাধিক কালানুক্রম সৃষ্টি।
সাহিত্য
bangla eithas rachonay bivinno moukhik upadan songkhepe alochona kro 6th semester
কেন ম্যাকলি
কেনেথ হার্ভে ম্যাকলি (Ken MacLeay; জন্ম: ২ এপ্রিল, ১৯৫৯) উইল্টশায়ারের ব্রাডফোর্ড-অন-অ্যাভন এলাকায় জন্মগ্রহণকারী ইংরেজ বংশোদ্ভূত প্রথিতযশা ও সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৮৩ থেকে ১৯৮৭ সময়কালে অস্ট্রেলিয়ার পক্ষে ১৬টি একদিনের আন্তর্জাতিকে অংশ নিয়েছেন।
ঘরোয়া প্রথম-শ্রেণীর অস্ট্রেলীয় ক্রিকেটে ওয়েস্টার্ন অস্ট্রেলিয়া এবং ইংরেজ কাউন্টি ক্রিকেটে সমারসেটের প্রতিনিধিত্ব করেছেন তিনি। দলে তিনি মূলতঃ অল-রাউন্ডার ছিলেন। ডানহাতে ব্যাটিংয়ের পাশাপাশি মিডিয়াম পেস বোলিংয়ে পারদর্শিতা দেখিয়েছেন কেন ম্যাকলি। ২০০১ সালে ক্রিকেটে অসামান্য অবদান রাখায় পার্থের ওয়াকা গ্রাউন্ড কর্তৃপক্ষ তাকে আজীবন সদস্যরূপে অন্তর্ভুক্ত করে।
প্রথম-শ্রেণীর ক্রিকেট
ওয়েস্টার্ন অস্ট্রেলিয়ার পক্ষে ১৯৮১ থেকে ১৯৯১ সাল পর্যন্ত প্রথম-শ্রেণীর ক্রিকেটে অংশ নেন। ১৯৮২-৮৩ মৌসুমে ভিক্টোরিয়ার বিপক্ষে ২১ বলের ব্যবধানে ৭ রান দিয়ে পাঁচ উইকেট দখল করে সকলের মনোযোগের কেন্দ্রবিন্দুতে পরিণত হন। ১৯৮৬-৮৭ মৌসুমে নিউ সাউথ ওয়েলসের বিপক্ষে ১১৪ রান তুলেন। শক্তিশালী ওয়েস্টার্ন অস্ট্রেলিয়া দলকে চারবার শেফিল্ড শিল্ডের শিরোপা বিজয়ী দলের অন্যতম সদস্য ছিলেন। এছাড়াও, ১৯৯১ থেকে ১৯৯২ সময়কালে সমারসেটের পক্ষে খেলেছেন তিনি।
আন্তর্জাতিক ক্রিকেট
১৯৮২-৮৩ মৌসুমে নিউজিল্যান্ডের বিপক্ষে তার ওডিআই অভিষেক ঘটে। খেলায় তিনি বল হাতে নিয়ে ১/৩৯ ও ব্যাট হাতে ৩ রান তুলেন। পরের খেলাটি দ্বিতীয় চূড়ান্ত খেলা ছিল। ১০ রানের পাশাপাশি ১/৫৬ পান। মার্চ, ১৯৮৩ সালে বুশফায়ারে আক্রান্তদের সহায়তায় আর্থিক তহবিল বৃদ্ধির বিশেষ একদিনের খেলায় নিউজিল্যান্ডের বিরুদ্ধে খেলেন। খেলায় তিনি ১/৪২ পান এবং অস্ট্রেলিয়ার ব্যর্থ হওয়া লক্ষ্যমাত্রা পূরণের খেলায় দলের পক্ষে সর্বোচ্চ ৪১ রান তুলেন ৩৭ বল মোকাবেলা করে।
ক্রিকেট বিশ্বকাপ
১৯৮৩ সালের বিশ্বকাপের শুরুতে দল নির্বাচকমণ্ডলী তাকে বাদ দিয়েই দল ঘোষণা করে। পরবর্তীতে স্থলাভিষিক্ত খেলোয়াড়রূপে দলে যোগ দেন।
ওয়েস্ট ইন্ডিজের বিপক্ষে ১/৩১ ও ১ রান তুলেন। ১৯৮৩ সালের ক্রিকেট বিশ্বকাপে গ্রুপ-পর্বের খেলায় ভারতের বিপক্ষে দূর্দান্ত ক্রীড়াশৈলী প্রদর্শন করেন। ১৩ জুন, ১৯৮৩ তারিখে নটিংহামে প্রতিযোগিতার ১১শ খেলায় তিনি ৬/৩৯ লাভ করেন। তিনি একে-একে দিলীপ বেঙ্গসরকার, সন্দ্বীপ পাতিল, যশপাল শর্মা, মদন লাল ও সৈয়দ কিরমানিকে আউট করে এ সফলতা পান। ঐ খেলায় অস্ট্রেলিয়া ১৬২ রানে বিজয়ী হয়। এরপর জিম্বাবুয়ের বিপক্ষে ৯ ও ০/৪৫ পান। গ্রুপ-পর্বের দ্বিতীয়বারের মতো ভারতের বিপক্ষে খেলতে নেমে ১/৪৮ ও ৫ রান তুলেন।
অবসর
১৯৮৩-৮৪ মৌসুমেও নির্বাচকমণ্ডলী একদিনের দলে তাকে রাখেন। পাকিস্তানের বিপক্ষে ০/৩৯ বোলিং পরিসংখ্যান দাঁড় করান। ওয়েস্ট ইন্ডিজের বিপক্ষে ০/৪৭ ও ১৫ রান তুলেন। এরপর তাকে দল থেকে বাদ দেয়া হয়।
মীরাবাই ফিল্মস
প্রতিষ্ঠার পর থেকে মীরাবাই ফিল্মস মিসিসিপি মাসালা, দ্য পেরেজ ফ্যামেলি, কাম সূত্র: অ্যা টেল অব লাভ, মাই ওউন কান্ট্রি, দ্য লাফিং ক্লাব অব ইন্ডিয়া, মনসুন ওয়েডিং, স্টিল, দ্য চিল্ড্রেন আর হেয়ার এবং ভ্যানিটি ফেয়ার-এর মতো আন্তর্জাতিক ক্ষ্যাতিসম্পন্ন চলচ্চিত্রগুলি প্রযোজনা করেছে।
বাংলাদেশের পাটকলগুলোর তালিকা
এটি বাংলাদেশের পাটকলগুলোর তালিকা; যেখানে বাংলাদেশের সকল পাটজাত পন্য উৎপাদনকারী এবং সংশ্লিষ্ট প্রতিষ্ঠানগুলোর সংক্ষিপ্ত বিবরণ দেয়া হয়েছে।
কাজী সালিমুল হক কামাল
কাজী সালিমুল হক কামাল (জন্ম: ১৮ আগস্ট ১৯৫১) হলেন একজন বাংলাদেশি ব্যবসায়ী ও রাজনীতিবিদ যিনি মাগুরা-২ আসনের সাংসদ হিসেবে দায়িত্ব পালন করেছিলেন।  তিনি জিকিউ গ্রুপের মালিক।
বাংলাদেশের পাটকলগুলোর তালিকা
সরকারি ব্যবস্থাপনায় পরিচালিত প্রতিষ্ঠান
বাংলাদেশ পাটকল করপোরেশনের ব্যবস্থাপনায় মোট ৩২টি মিল পরিচালিত হয়; এর মধ্যে ২২টি পাটকল কখনও বেসরকারি ব্যবস্থাপনায় হস্তান্তর করা হয়নি, ৩টিতে পাটকল সংশ্লিষ্ট দ্রব্যাদি উৎপাদিত হয়, ১টি প্রতিষ্ঠান মামলাজনিত কারণে বন্ধ রয়েছে এবং ৬টি প্রতিষ্ঠান বেসরকারি ব্যবস্থাপনায় হস্তান্তর করার পর শর্ত ভঙ্গের কারণে পুনরায় নিয়ন্ত্রণে নেয়া হয়েছে। এগুলো হলোঃ
সরকারি ব্যবস্থাপনায় পরিচালিত পাটকলসমূহ
ঢাকা জোন
কাজী সালিমুল হক কামাল
কর্মজীবন
কাজী সালিমুল হক কামাল ইকোনো গ্রুপ ও জিকিউ গ্রুপের চেয়ারম্যান। তিনি ঢাকা রেনাল্ড সেন্টার এন্ড জেনারেল হাসপাতালের প্রতিষ্ঠাতা।
ভীম চন্দ্র নাগ
ভীম চন্দ্র নাগ কলকাতায় ১৯২৬ সালে প্রতিষ্ঠিত ঐতিহ্যবাহী ১৯৪ বছরের পুরনো মিষ্টির দোকান। ইন্ডিয়ান ন্যাশনাল ট্রাস্ট ফর আর্ট অ্যান্ড কালচারাল হেরিটেজ (ইনট্যাক) ঘোষিত কলকাতার ১৪ টি হেরিটেজ দোকানের অন্যতম। দোকানের পান্তুয়াকে সেরা বলে উল্লেখ করা হয়েছে।
কাজী সালিমুল হক কামাল
রাজনৈতিক জীবন
কাজী সালিমুল হক কামাল পঞ্চম, ষষ্ঠ ও অষ্টম জাতীয় সংসদে মাগুরা-২ আসনের সাংসদ হিসেবে দায়িত্ব পালন করেছিলেন। তিনি ১০ আগস্ট ২০১৬ সালে বিএনপি থেকে পদত্যাগ করেন।
বাংলাদেশের পাটকলগুলোর তালিকা
বে-সরকারি ব্যবস্থাপনায় পরিচালিত প্রতিষ্ঠান
লোকসানী সরকারি প্রতিষ্ঠানসমূহ প্রাইভেটাইজেশন-এর আওতায় ৩৮টি সরকারি পাটকল 'বেসরকারি-ব্যবস্থাপনা'য় হস্তান্তর করা হয়েছে; এগুলো হলো:
কাজী সালিমুল হক কামাল
সমালোচনা
২০১৮ সালের ৮ ফেব্রুয়ারি জিয়া অরফানেজ ট্রাস্ট দুর্নীতি মামলায় তাকে ১০ বছরের কারাদণ্ড প্রদান করার পাশাপাশি ২ কোটি ১০ লাখ টাকা জরিমানা করে ঢাকার ৫ নং বিশেষ জজ আদালত। পরে তিনি উচ্চ আদালতে রায়ের বিরুদ্ধে আপিল করলে তার আপিল খারিজ করে দেয় উচ্চ আদালত।
ভীম চন্দ্র নাগ
ইতিহাস
হুগলী জেলার জনাইয়ের বাসিন্দা ১৮২৬ সালে প্রাণচন্দ্র নাগ কলকাতার বউবাজারে একটি ছোটো মিষ্টির দোকান খোলেন। তার পুত্র ভীমচন্দ্র নাগ পরবর্তী কালে দোকানের দায়িত্ব নেন। তার তৈরি কড়াপাকের মিষ্টি মিষ্টির ইতিহাসে অন্যতম। ১৮৫৬ সালে লেডি ক্যানিংয়ের জন্মদিনে ভীম নাগ বিশেষ একপ্রকার ভাজা মিষ্টি তৈরি করেন। সেই মিষ্টি গভর্নর জেনারেলের স্ত্রীর ভাল লেগে যাওয়ার ভীম নাগ তার সম্মানার্থে পরবর্তীকালে মিষ্টিটার নাম রাখেন লেডি ক্যানিং। পরে লোকমুখে লেডিকেনী নামে পরিচিত হয়।
ঘড়ি
ভীম নাগের দোকানে বাংলায় ডায়াল লেখা কুক অ্যান্ড কেলভি কোম্পানীর ঘড়ি আছে। ১৮৫৮ সাল নাগাদ লন্ডনের কুক অ্যান্ড কেলভি যখন একচেটিয়া ব্যবসায় ভারত-সহ বিশ্ব দাপিয়ে বেড়াচ্ছে তখন একবার সেই কোম্পানির মালিক চার্লস কেলভি ভীম চন্দ্র নাগের দোকানে মিষ্টি খান। সেই মিষ্টি খেয়ে তিনি একেবারে মোহিত হয়ে পড়েন। দেওয়ালে তাকিয়ে কোনও ঘড়ি দেখতে না পেয়ে তার কারণ জানতে চাওয়ায় কিছুটা অপ্রস্তুত হয়ে ভীম নাগ তার অপারগতার কথা জানালে সাহেব তিনি খুশি হয়ে এই দোকানে একটা দেওয়াল ঘড়ি উপহার দেবেন বলে।
নাগমশাই সন্তর্পণে জানান, তাঁর কর্মচারীরা ইংরেজি পড়তে পারেন না। তাই সম্ভব হলে বাংলায় লেখা ঘড়ি দেওয়া হলে সকলের সুবিধে হবে। তার অনুরোধে লন্ডন থেকে বাংলা হরফে লেখা ডায়াল তৈরি করে নিয়ে আসা হয়। সেই ঘড়ি এখনও শোভা পায় ভীম নাগের দোকানে।
বিখ্যাত ব্যক্তিদের মুখে ভীম নাগ
রাজা রামমোহন, রাণী রাসমণি, বাংলার বাঘ আশুতোষ মুখার্জী সকলেই ভীম নাগের সন্দেশের ভক্ত ছিলেন। আশুতোষ কলিকাতা বিশ্ববিদ্যালয়ের কাজ সেরে প্রতি সন্ধেতেই ভীম নাগের দোকানে ঢুঁ মারতেন। ইতিহাসবিদদের মতে, ভীম নাগের মিষ্টি রামকৃষ্ণ পরমহংসদেবও খুব ভালবাসতেন। তাই রাণী রাসমণি যখনই পরমহংসের সঙ্গে দেখা করতে যেতেন এক হাঁড়ি ভীম নাগের মিষ্টি নিয়ে যেতেন। দক্ষিণেশ্বর মন্দির প্রতিষ্ঠালগ্নে ভীম চন্দ্র নাগ থেকে তিন মণ মিষ্টি নৌকা পথে দক্ষিণেশ্বর গিয়েছিল। বর্তমানে প্যাঁড়া, ক্ষীরের পুতুলের পাশাপাশি আধুনিক প্রজন্মের পেস্তা সন্দেশ, স্ট্রবেরি সন্দেশের মতো ফিউশনাল মিষ্টিতেও ভীম নাগ প্রস্তুত করে।
রাজশাহী কোর্ট কলেজ
রাজশাহী কোর্ট কলেজ বাংলাদেশের রাজশাহী শহরে অবস্থিত একটি শিক্ষাপ্রতিষ্ঠান। ১৯৭২ সালে এই কলেজটি প্রতিষ্ঠিত হয়।
শিক্ষা কার্যক্রম
কলেজটি জাতীয় বিশ্ববিদ্যালয়ের অধীনে চার বছর মেয়াদী অনার্স এবং ডিগ্রি পাশ কোর্স চালু আছে। রাজশাহী শিক্ষা বোর্ড এর অধীনে এখানে উচ্চ মাধ্যমিক পড়াশোনা চালু আছে।
রাইকমল (চলচ্চিত্র)
রাইকমল হল একটি জনপ্রিয় বাংলা চলচ্চিত্র যা পরিচালনা করেন সুবোধ মিত্র। এই চলচ্চিত্রটি তারাশঙ্কর বন্দ্যোপাধ্যায় এর গল্প অবলম্বনে তৈরি করা হয়েছিল। এই চলচ্চিত্রটি ৮ মার্চ ১৯৫৫ সালে অররা ফিল্ম কর্পোরেশন ব্যানারে মুক্তি পেয়েছিল এবং সংগীত পরিচালনা করেছেন পঙ্কজ মল্লিক। এই চলচ্চিত্রটির মুখ্য চরিত্রে অভিনয় করেন সাবিত্রী চট্টোপাধ্যায়, উত্তম কুমার, কাবেরি বোস, নীতিশ মুখোপাধ্যায় এবং চন্দ্রাবতী দেবী।
গীতা রানী ভুঁইয়া
গীতা রানী ভুঁইয়া হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৭ সাল থেকে তিনি পশ্চিমবঙ্গ বিধানসভায় সবং বিধানসভা কেন্দ্রের বিধায়ক হিসেবে দায়িত্ব পালন করছেন।
স্বতন্ত্র নেপালি
স্বাধীন নেপালি (स्वतंत्र नेपाली, 'ফ্রি নেপালি') ছিল ভারতের দেরাদুন থেকে প্রকাশিত একটি নেপালি ভাষার সাপ্তাহিক সংবাদপত্র। পত্রিকাটি নেপালের রাজনৈতিক বিষয়গুলি কভার করে এবং দেশে রানা শাসনের বিরুদ্ধে সোচ্চার হয়েছিল। স্বতন্ত্র নেপালি পত্রিকার প্রথম সংখ্যা ২১ আগস্ট, ১৯৫৪ সালে প্রকাশিত হয়েছিল। পত্রিকাটি ঠাকুর চন্দন সিং দ্বারা প্রকাশিত হয়েছিল (যিনি অতীতে বিভিন্ন পত্রিকা চালাত, কিন্তু ১৯৩৩ সালে প্রকাশনা ছেড়ে দিয়েছিলেন)। ঠাকুর প্রতাপ সিং, বিকানের রাজ্যের প্রাক্তন স্বরাষ্ট্র ও উন্নয়ন মন্ত্রী এবং বিকানের রাজপরিবারের সদস্য, পত্রিকাটির অর্থায়নে অবদান রেখেছিলেন।
স্বতন্ত্র নেপালি পত্রিকার প্রতিটি সংখ্যা ৮-১২ পৃষ্ঠার হত এবং এক আনা দামে বিক্রি হত। যুগবাণী প্রেসে ছাপা হত।